L Ī G U M S Nr.\_\_\_\_\_\_\_\_\_\_\_\_\_\_

# \_\_\_\_\_\_\_\_\_\_\_\_\_\_\_\_\_ \_\_\_\_.\_\_\_\_\_\_.\_\_\_\_\_\_\_\_\_.

VAS „Latvijas dzelzceļš”, turpmāk - IZPILDĪTĀJS, tās Signalizācijas un sakaru distances \_\_\_\_\_\_\_\_\_\_\_\_\_\_ reģionālā centra priekšnieka, distances vadītāja vietnieka \_\_\_\_\_\_\_\_\_\_\_\_\_\_ personā, kurš rīkojas pamatojoties uz \_\_\_\_.\_\_\_\_\_.\_\_\_\_\_\_. parasto komercpilnvaru Nr. DJA-\_\_\_\_\_\_\_\_\_\_, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk - PASŪTĪTĀJS, tās \_\_\_\_\_\_\_\_\_\_\_\_\_\_\_\_\_\_\_\_\_\_\_personās, kuri rīkojas uz \_\_\_\_\_\_\_\_\_\_\_ pamata, no otras puses, katra atsevišķi turpmāk - Puse un abas kopā - Puses, noslēdz šādu līgumu (turpmāk - Līgums):

1. **Līguma priekšmets**
   1. Pēc PASŪTĪTĀJA pieprasījuma IZPILDĪTĀJS sniedz pakalpojumus “vilces līdzekļu radiosakaru ierīču remonts” un “vilces līdzekļu ALS ierīču remonts” (turpmāk - Pakalpojumi) kontrolpunktos (KP) un kontrolremonta punktos (KRP), pamatojoties uz “VAS “Latvijas dzelzceļš” pakalpojumu “vilces līdzekļu radiosakaru ierīču remonts” un “vilces līdzekļu ALS ierīču remonts” sniegšanas noteikumu”, kas apstiprināti ar VAS “Latvijas dzelzceļš” Prezidentu padomes lēmumu, spēkā esošo redakciju (turpmāk – Noteikumi), Latvijas Republikas tiesību aktiem, LDz normatīvo, normatīvi tehnisko dokumentu prasībām un Līguma nosacījumiem.
   2. Noteikumu spēkā esošā redakcija ir pieejama LDz tīmekļa vietnē [www.ldz.lv](http://www.ldz.lv) sadaļā “Biznesam. Vilces līdzekļu borta ierīces (Apkalpes vietas operatora pakalpojumi)”.
   3. Pakalpojumu sniegšanai tiek pieņemtas vilces līdzekļu radiosakaru ierīces (turpmāk - radiosakaru ierīces), kuras iereģistrētas VAS „Elektroniskie sakari”, un vilces līdzekļu ALS (automātiskas lokomotīvju signalizācijas) ierīces (turpmāk – ALS ierīces), kuras atbilst ierīces tehniskajiem noteikumiem, lokomotīves projektu dokumentācijai un ir pilnā komplektā.
   4. IZPILDĪTĀJAM ir tiesības grozīt Pakalpojumu sniegšanas kārtību un Pakalpojumu cenas, saskaņā ar Noteikumu nosacījumiem.
   5. Pakalpojuma sniegšanas termiņš:

Kontrolpunktos (KP), vienā radiosakaru vai ALS ierīce– 3 (trīs) darba dienu laikā;

kontrolremonta punktos (KRP), vienā radiosakaru vai ALS ierīce – 7 (septiņas) darba dienas;

1. **IZPILDĪTĀJA pienākumi**
   1. Kontrolpunktos (KP) IZPILDĪTĀJS veic ALS un radiosakaru ierīču bojājumu noteikšanu un remontu bez ierīču demontāžas, ja PASŪTĪTĀJS nodrošina kontrolpunktā (KP) nepieciešamo ierīču apmaiņas rezervi.
   2. Kontrolremonta punktos (KRP) IZPILDĪTĀJS pēc konstatētiem kontrolpunktos (KP) ierīču bojājumiem veic ALS un radiosakaru ierīču remontu ar IZPILDĪTĀJA materiāliem.
   3. IZPILDĪTĀJAM ir pienākums kvalitatīvi sniegt Pakalpojumus, ievērojot Latvijas Republikas tiesību aktus, LDz normatīvo, normatīvi tehnisko dokumentu prasības.
   4. IZPILDĪTĀJAM ir pienākums informēt PASŪTĪTĀJU par rezerves ierīču trūkumu kontrolpunktos (KP).
2. **PASŪTĪTĀJA pienākumi**
   1. PASŪTĪTĀJS veic radiosakaru un ALS ierīču apkalpojošā personāla instruktāžu.
   2. Pasūtītājs veic Pakalpojumu pieprasījumu pa tālruņiem:
      1. par radiosakaru ierīču tehnisko remontu

Rīgas reģionālajā centrā: 29531363;

Jelgavas reģionālajā centrā: 67239064;

Daugavpils reģionālajā centrā: 67238670; 29532270.

* + 1. par ALS ierīču tehnisko remontu

Rīgas reģionālajā centrā: 29532941;

Jelgavas reģionālajā centrā: 67239064;

Daugavpils reģionālajā centrā: 67238550; 29532270.

* 1. PASŪTĪTĀJS radiosakaru ierīces un ALS ierīces uz Darbu veikšanas vietu piegādā ar pašu spēkiem un ar pašu spēkiem izņem pēc Darbu veikšanas:

Rīgas reģionālajā centrā: Rēznas iela 9 korpuss 1, Rīga;

Jelgavas reģionālajā centrā: Prohorova iela 10 korpuss 12, Jelgava;

Daugavpils reģionālajā centrā: A.Pumpura iela 127M, Daugavpils.

* 1. Līgumā noteiktajā kārtībā norēķināties ar IZPILDĪTĀJU par sniegtiem Pakalpojumiem.

1. **Līguma summa un norēķinu kārtība**
   1. IZPILDĪTĀJS ik mēnesi izraksta un nosūta PASŪTĪTĀJAM rēķinu un atšifrējumu par faktiski sniegtiem Pakalpojumiem, saskaņā ar IZPILDĪTĀJA sniegto Pakalpojumu cenām, kas ir spēkā Pakalpojumu izpildes uzsākšanas laikā. Informācija par spēkā esošajām IZPILDĪTĀJA sniegto Pakalpojumu cenām pieejama LDz tīmekļa vietnē [www.ldz.lv](http://www.ldz.lv) sadaļā “Biznesam. Vilces līdzekļu borta ierīces (Apkalpes vietas operatora pakalpojumi)”. PVN aprēķina atbilstoši darījuma brīdī spēkā esošo tiesību aktu prasībām.
   2. IZPILDĪTĀJAM ir tiesības grozīt IZPILDĪTĀJA sniegto Pakalpojumu cenas, saskaņā ar Līguma 1.4.punkta nosacījumiem. Ja PASŪTĪTĀJS nepiekrīt Pakalpojumu cenas izmaiņām, tas ir tiesīgs vienpusēji izbeigt Līgumu, brīdinot par to IZPILDĪTĀJU ne vēlāk kā 10 (desmit) kalendārās dienas pirms Līguma izbeigšanas datuma.
   3. Puses vienojas, ka rēķins saskaņā ar šo Līgumu tiek sagatavots elektroniski un ir derīgs bez paraksta, un ir abiem līdzējiem saistošs. Rēķins tiek nosūtīts elektroniski uz elektroniskā pasta adresi. IZPILDĪTĀJS saskaņā ar Līgumu sagatavoto rēķinu nosūta no IZPILDĪTĀJA elektroniskā pasta adreses [rekini@ldz.lv](mailto:rekini@ldz.lv) uz PASŪTĪTĀJA elektroniskā pasta adresi\_\_\_\_\_\_\_\_\_\_\_. Jebkura Puse nekavējoties informē otru Pusi, ja mainās norādītās elektroniskā pasta adreses.
   4. PASŪTĪTĀJS par sniegtiem Pakalpojumiem veic samaksu 10 (desmit) kalendāro dienu laikā no rēķina saņemšanas dienas.
   5. Kopējā Līguma summa tā darbības laikā nedrīkst pārsniegt 300 000,00 EUR (trīs simti tūkstoši euro un 00 centi), neieskaitot pievienotās vērtības nodokli (PVN).
   6. Maksājumus, kas saistīti ar Līgumu, Puse ieskaita šādā secībā:

* kavējuma procenti;
* parāda summa;
* kārtējais maksājums;
* līgumsods.

1. **Pušu atbildība**
   1. Par savu līgumsaistību pārkāpšanu Puses ir atbildīgas saskaņā ar esošiem Latvijas Republikas tiesību aktiem.
   2. Puses atbild par tiem zaudējumiem, kas nodarīti otrai Pusei, pilnīgi vai daļēji neizpildot Noteikumos un Līgumā norādītas saistības. Ja atbildības apmērs nav tieši norunāts, tad vainīgā Puse atlīdzina otrai Pusei tikai tiešos zaudējumus.
   3. IZPILDĪTĀJS neatbild par zaudējumiem, kas rodas trešo personu darbības vai bezdarbības rezultātā.
   4. Ja PASŪTĪTĀJS neizpilda savas līgumsaistības, IZPILDĪTĀJS ir tiesīgs, rakstiskā veidā informējot PASŪTĪTĀJU, pārtraukt sniegt Pakalpojumus.
   5. Ja PASŪTĪTĀJS neveic rēķina samaksu Līguma noteiktā termiņā, IZPILDĪTĀJAM ir tiesības prasīt un saņemt kavējuma procentus 0,1% (viena desmitdaļa) no termiņā nesamaksātās summas par katru kavējuma kalendāro dienu, bet aprēķinātā procentu summa nedrīkst pārsniegt parāda summu.
   6. Ja IZPILDĪTĀJS neievēro Līgumā noteikto Pakalpojumu veikšanas termiņu, PASŪTĪTĀJAM ir tiesības prasīt un saņemt līgumsodu 0,1% no termiņā neveiktā Pakalpojuma summas par katru nokavēto dienu, taču ne vairāk kā 10% no termiņā neveiktā Pakalpojuma summas.
   7. Līgumsoda samaksa neatbrīvo Puses no saistību pilnīgas izpildes.
2. **Garantijas un kvalitāte**
   1. Darbi tiek veikti saskaņā ar LDz normatīvo, normatīvi tehnisko dokumentu prasībām.
   2. IZPILDĪTĀJS garantē kvalitatīvu PASŪTĪTĀJA radiosakaru ierīču un ALS ierīču darbu pēc remonta, ja PASŪTĪTĀJS nodrošina radiosakaru ierīču un ALS ierīču ekspluatāciju, saskaņā ar LDz normatīvo, normatīvi tehnisko dokumentu prasībām.
3. **Nepārvaramas varas apstākļi**
   1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Puses nevarēja iepriekš paredzēt un novērst.
   2. Pie šādiem apstākļiem pieskaitāmi – ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbība un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
   3. Tai Pusei, kas atsaucas uz nepārvaramu, ārkārtēja rakstura apstākļu darbību, 3 (trīs) darba dienu laikā par tiem jāpaziņo otrai Pusei, norādot iespējamo saistību izpildes termiņu.
   4. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 20 (divdesmit) darba dienām, katrai no Pusēm ir tiesības vienpusēji lauzt Līgumu. Ja Līgums šādā kārtā tiek lauzts, nevienai no Pusēm nav tiesību pieprasīt no otras zaudējumu atlīdzību.
4. **Strīdu izskatīšanas kārtība**
   1. Visus strīdus un domstarpības, kas radušies Līguma izpildes rezultātā, Puses risina pārrunu ceļā.
   2. Ja netiek sasniegta vienošanās 30 (trīsdesmit) kalendāro dienu laikā pēc ieinteresētas Puses iniciatīvas strīdu izskata Latvijas Republikas tiesa.
5. **Līguma darbības termiņš, tā grozīšana un izbeigšanas kārtība**
   1. Līgums stājas spēkā no parakstīšanas brīža un ir noslēgts uz nenoteiktu laiku.
   2. Visi Līguma grozījumi, labojumi, papildinājumi, izņemot Līguma 9.3.punktu, noformējami rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamu sastāvdaļu.
   3. Rekvizītu izmaiņu gadījumos, kā arī gadījumos, kad mainās informācija, kas noteikta Līgumā: kontaktinformācija, kontaktpersonas dati,  t.sk. e-pasta adreses, Pusei ir pienākums par to 10 (desmit) darba dienu laikā rakstiski paziņot otrai Pusei, nosūtot vēstuli ar paraksttiesīgas personas parakstu.
   4. Katra Puse ir tiesīga vienpusēji izbeigt Līgumu, rakstveidā brīdinot par to otru Pusi ne vēlāk kā 30 (trīsdesmit) kalendārās dienas pirms Līguma izbeigšanas, neizmaksājot nekādas kompensācijas.
   5. Līguma pārtraukšana neatbrīvo Puses līdz Līguma pārtraukšanas brīdim no uzņemto saistību pilnīgas izpildes.
   6. Ja PASŪTĪTĀJS neizpilda savas līgumsaistības, IZPILDĪTĀJAM ir tiesības:
      1. informējot PASŪTĪTĀJU, pārtraukt Pakalpojumu sniegšanu;
      2. izbeigt Līgumu, brīdinot par to PASŪTĪTĀJU 10 (desmit) kalendārās dienas pirms Līguma izbeigšanas datuma.
6. **Personas datu aizsardzība un konfidencialitāte**
   1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Pakalpojumu sniegšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
   2. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
   3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
   4. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
   5. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi  un jāatlīdzina ar tiesas spriedumu piespriestās zaudējumu summas.
   6. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
   7. Šī Līguma noteikumi, kā arī informācija, kas saistīta ar Pušu sadarbību vai kas par IZPILDĪTĀJU nonākusi PASŪTĪTĀJA rīcībā Līguma izpildes rezultātā, uzskatāma par IZPILDĪTĀJA komercnoslēpumu, un tā bez iepriekšējas rakstiskas IZPILDĪTĀJA piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām.
   8. Saņemto IZPILDĪTĀJA komercnoslēpumu saturoša informāciju PASŪTĪTĀJS apņemas izmantot vienīgi šī Līguma ietvaros noteikto saistību izpildes nodrošināšanai, ievērojot IZPILDĪTĀJA komercintereses un šo konfidencialitātes pienākumu.
7. **Biznesa ētikas pamatprincipi**
   1. PASŪTĪTĀJS, parakstot Līgumu, apliecina, ka ir iepazinies ar koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar Līguma izpildi saistītie apakšuzņēmēji.
   2. PASŪTĪTĀJAM ir pienākums nekavējoties informēt IZPILDĪTĀJU, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet IZPILDĪTĀJAM kļūst zināms, ka PASŪTĪTĀJS ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
   3. Ja PASŪTĪTĀJA rīcībā šī Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, IZPILDĪTĀJA vai jebkādu citu personu interesēs, PASŪTĪTĀJAM ir pienākums par to nekavējoties informēt “Latvijas dzelzceļš” koncerna valdošā uzņēmuma Krāpšanas novēršanas daļu, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. IZPILDĪTĀJS garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
8. **Citi noteikumi**
   1. Līguma daļu nosaukumi ir lietoti tikai ērtākai Līguma pārskatāmībai un tie nevar tikt izmantoti Līguma tulkošanai vai interpretācijai.
   2. Līgums sastādīts uz \_\_\_\_\_ (\_\_\_\_\_\_\_\_\_) lapām, divos eksemplāros ar vienādu juridisko spēku, katrai Pusei pa vienam eksemplāram.
   3. Līguma darbības laikā no IZPILDĪTĀJA puses tiek nozīmēta kontaktpersona, kura risina visus ar Līguma noteikumu izpildi saistītos jautājumus:
      1. Signalizācijas un sakaru distances Rīgas reģionālā centrā - vecākais ALSN un radiosakaru elektromehāniķis Nikolajs Barkovskis mob. 29532941, e-pasts: [nikolajs.barkovskis@ldz.lv](mailto:nikolajs.barkovskis@ldz.lv)
      2. Signalizācijas un sakaru distances Daugavpils reģionālā centrā - vecākais ALSN un radio mehāniķis Vladislavs Smiļgins, tālr. 65487570, mob. 29532270, e-pasts: [vladislavs.smilgins@ldz.lv](mailto:vladislavs.smilgins@ldz.lv).
      3. Signalizācijas un sakaru distances Jelgavas reģionālā centrā - vecākais radio mehāniķis Sergejs Koževņikovs, tālr:67239135, mob. 29532684, e-pasts: [sergejs.kozevnikovs@ldz.lv](mailto:sergejs.kozevnikovs@ldz.lv).
   4. Līguma darbības laikā no PASŪTĪTĀJA puses tiek nozīmēta kontaktpersona, kura risina visus ar Līguma noteikumu izpildi saistītos jautājumus: \_\_\_\_\_\_\_\_\_\_\_\_\_\_\_\_\_\_\_.
9. **Līgumslēdzēju pušu adreses un rekvizīti**

|  |  |
| --- | --- |
| IZPILDĪTĀJS | PASŪTĪTĀJS |
| **VAS „Latvijas dzelzceļš”**  Signalizācijas un sakaru distance  Juridiskā adrese: Gogoļa iela 3, Rīga, LV-1547  Luminor Bank AS Latvijas filiāle  Konta Nr. LV58NDEA0000080249645  SWIFT kods NDEALV2X  Vienotais reģ.Nr. 40003032065  PVN reģ.Nr. LV40003032065 | \_\_\_\_\_\_\_\_\_\_\_\_\_\_\_\_\_\_\_  Juridiskā adrese:  \_\_\_\_\_\_\_\_\_\_\_\_\_\_\_\_\_\_\_\_\_\_\_  Konta Nr.\_\_\_\_\_\_\_\_\_\_\_\_\_\_\_\_  SWIFT kods\_\_\_\_\_\_\_\_\_\_\_\_\_\_  Vienotais reģ.Nr.\_\_\_\_\_\_\_\_\_\_\_  PVN reģ.Nr.\_\_\_\_\_\_\_\_\_\_\_\_\_\_\_  Tālrunis\_\_\_ |
| Signalizācijas un sakaru distances \_\_\_\_\_\_\_\_\_ reģionālā centra priekšnieks, distances vadītāja vietnieks  2019.gada “\_\_\_\_”\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2019.gada “\_\_\_\_”\_\_\_\_\_\_\_\_\_\_ |